Απ' τα κόκαλα βγαλμένα

Το Απ' τα κόκαλα βγαλμένα είναι ελληνική κωμική ταινία του 2011, σε σκηνοθεσία Σωτήρη Γκορίτσα και σε σενάριο του ίδιου και του Νίκου Παναγιωτόπουλου. Βασίζεται στο ομότιτλο μυθιστόρημα του Γιώργου Δενδρινού. Στην ταινία παίζουν οι: Αργύρης Ξάφης, Δημήτρης Ήμελλος, Άννα Κουτσαφτίκη, Μηνάς Χατζησάββας, Μπέσυ Μάλφα, Γεράσιμος Σκιαδαρέσης, Στέλιος Μάινας, Κώστας Τριανταφυλλόπουλος, Υβόννη Μαλτέζου, Μαρία Καλλιμάνη, Μάκης Παπαδημητρίου, Κώστας Μπερικόπουλος, Γιώτα Φέστα.

 Στις αρχές της δεκαετίας του 1980, ο Γιώργος, νεαρός ιατρός που κάνει την ειδικότητά τους ως ορθοπεδικός, αρχίζει την επαγγελματική του καριέρα στο δημόσιο γενικό ορθοπεδικό νοσοκομείο των «Αγίων Πάντων», το οποίο βρίσκεται σε ένα αθηναϊκό προάστιο. Ο άπειρος ιατρός μένει εμβρόντητος μπροστά στο γραφειοκρατικό χάος ενός τυπικού ελληνικού νοσοκομείου, το οποίο είναι αναγκασμένοι να διαιωνίζουν όλοι οι εμπλεκόμενοι, από το νοσηλευτικό και το διοικητικό προσωπικό μέχρι τους ασθενείς. Αφού ξεπεράσει την αρχική του αμηχανία, ο ιδεαλιστής Γιώργος κάνει την προσωπική του, συνειδητή επιλογή να συνεχίσει να υπηρετεί το εθνικό σύστημα υγείας. Μπέσυ Μάλφα - κυρία Πανουδάκη Κώστας Τριανταφυλλόπουλος - Μανώλης Πανουδάκης Γεράσιμος Σκιαδαρέσης - Λάζαρος Στέλιος Μάινας - Σπυράτος Αργύρης Ξάφης - Γιώργος Σπυράτος Δημήτρης Ήμελλος - Πάμπος Κολοκάσης Άννα Κουτσαφτίκη - Ντόρα Μηνάς Χατζησάββας - Κωνσταντίνος Θεοτόκης Κώστας Μπερικόπουλος - Μουρίκης Γιώργος Συμεωνίδης - Γιώργος Δημήτρης Ξανθόπουλος - γιατρός Βαγγέλης Μουρίκης - Ιορδάνης Μοσχολέας Γιώτα Φέστα - κυρία Βάγια Υβόννη Μαλτέζου - Ζορζέτα Καπέτση Χριστίνα Μητροπούλου - κυρία Τάμπελου Μάκης Παπαδημητρίου - Διονύσης Μαρία Καλλιμάνη - κυρία Σαρλή Χάρης Φραγκούλης - χούλιγκαν Η ταινία έκανε πρεμιέρα στις κινηματογραφικές αίθουσες στις 31 Μαρτίου 2011. Τιμήθηκε με τρία βραβεία της Ελληνικής Ακαδημίας Κινηματογράφου. Αν και η ταινία είναι βασισμένη στο ομότιτλο μυθιστόρημα του Δενδρινού, η ιδέα της ταινίας γεννήθηκε στο μυαλό του Σωτήρη Γκορίτσα όταν, παθαίνοντας ένα τροχαίο, αναγκάστηκε να αντιμετωπίσει την πραγματικότητα του ελληνικού συστήματος υγείας. Σύμφωνα με δηλώσεις του ίδιου του σκηνοθέτη:Μετά από τροχαίο μου ατύχημα ευτύχησα να γνωρίσω έναν ορθοπεδικό γιατρό που είχε καταγράψει στο ομώνυμο μυθιστόρημά του τις περιπέτειες που έζησε στο Ε.Σ.Υ. θεραπεύοντας «τα κόκαλα των Ελλήνων τα ιερά». Αναγνώρισα σε αυτές τις ιστορίες πολλές από τις κωμικοτραγικές πλευρές που χαρακτηρίζουν όλη τη νεοελληνική ζωή. Συγχρόνως αναγνώρισα και τις ανεξάντλητες δυνάμεις λίγων ανθρώπων που αντιστέκονται στον παραλογισμό του ελληνικού δημοσίου και επιμένουν να προσπαθούν να κάνουν καλά τη δουλειά τους. Πιστεύοντας πως κάθε ενδιαφέρουσα κωμωδία στο βάθος της είναι μια ηθική διαμαρτυρία, προσπάθησα με την ταινία να χαμογελάω και συγχρόνως να διαμαρτύρομαι για ένα σύστημα υγείας που κάποιες φορές αποδεικνύεται πιο άρρωστο από τους αρρώστους που θέλει να θεραπεύσει. Οι Burger Project ερμηνεύουν ένα μέντλεϊ του ελληνικού εθνικού ύμνου με το τραγούδι της Γκλόρια Γκέινορ, «I Will Survive». Απ' τα κόκαλα βγαλμένα στην IMDb Απ' τα κόκαλα βγαλμένα στην TMDb Απ' τα κόκαλα βγαλμένα στο cine.gr Παρουσίαση της ταινίας από το FLIX Κριτική της ταινίας από τον Θοδωρή Κουτσογιαννόπουλο